A-benn ar fin ez eas ar ramzed a-ziwar wel. Diskenn a reas Kolinn  eus ar wezenn. Erru an noz en em gavas Kolinn nepell diouzh riboulioù dindanzouar a oa ret dezhi mont drezo a-barzh tec'hout diouzh bro ar ramzed. Dirazi, ur vougev bras-kenañ, melloù tantadoù en he c'hichen. En ur vannañ mein e tistroas aked ar ramzed hag e teuas a-benn da vont er c'haridenn strizh, re strizh d'ar ramzed. Kemer a reas ar gougleze burzhudus e-maez he sac'h, ur gouloù flour damc'hlas tro-dro dezhañ. Donoc'h-donañ e talc'has da vont dindan an douar. Treuziñ a reas evel-se e bep seurt  kondonoù, milendalloù, salioù bras, krog mat atav en he c'hordenn da heñchañ anezhi.